open-index/open-wikipedia-markdown huggingface dataset:
Karātavu kalns (Mērdzenes pagasts)

**Karātavu kalns** atrodas autoceļa P49 rietumu pusē, 200 metrus uz ziemeļiem no Kārsavas — Mērdzenes un Mērdzenes — Stiglovas ceļu krustojuma Ludzas novada Mērdzenes pagastā. 

Šis kalns ir izstiepts ziemeļu — dienvidu virzienā, 60x130 metru liels un 25 metrus augsts. Tam ir sedlveida forma ar pacēlumiem ziemeļu un dienvidu galos. Soda vieta ir valdošā augstiene tuvākajā apkārtnē un tā dienvidu galā saglabājies trigonometriskā torņa pamatu kvadrāts. 5 metrus uz ziemeļiem no pamatu vietas ir vairāki līdz pusotram metram diametrā lieli akmeņi. Ziemeļrietumu nogāzē saskatāmas vairākas terases, bet nav nosakāms, vai tās ir dabīgas vai mākslīgas. Kultūrslāņa nav. Būvējot šoseju, ir norakta austrumu nogāze. Tagad noraktā daļa aizaugusi ar kokiem un krūmiem.

Mērdzenes karātavu kalns – soda vieta no 1998. gada ir valsts aizsargājams vietējas nozīmes kultūras piemineklis Nr. 1549. Tautas folklorā atrodamas liecības, ka itkā kalnā Pirmā pasaules kara laikā izpildīti nāvessodi.

## Atsauces
Žoau Paulu Batista

**Žoau Paulu Batista** (; dzimis  Olindā, Pernambuko štatā, Brazīlijā) ir brazīliešu basketbolists, spēlē spēka uzbrucēja pozīcijā, Brazīlijas basketbola izlases dalībnieks. Pašlaik (2020) pārstāv Brazīlijas klubu *[[Decisão Engenharia/Minas]]*.

## Karjera
2004. gadā Ž. P. Batista pārcēlās uz Gonzagas universitāti un tās NCAA komandu "Bulldogs" (iepriekš viņš pārstāvēja divas citas augstskolas NCAA līgā). Neraugoties uz labo koledžu basketbola statistiku Ž. P. Batista 2006. gada NBA draftā netika izvēlēts (viņam bija jau 25 gadi, kas ir liels vecums priekš draftā iekļauta jaunā basketbolista). Batista gan spēlēja NBA Vasaras līgā Lasvegasā Minesotas "Timberwolves" sastāvā, taču klubs neparakstīja līgumu ar spēlētāju.

Par pirmo klubu Ž. P. Batistas Eiropas karjerā kļuva Lietuvas basketbola klubs Viļņas "Lietuvos Rytas". Tā sastāvā viņš kļuva par 2006.—2007. gada sezonas Baltijas Basketbola līgas čempionu, bet ULEB kausā nokļuva līdz finālspēlei, kurā piekāpās Madrides "Real".

2008. gada februārī, pēc neveiksmīga sezonas sākuma "Lietuvos Rytas" sastāvā, Ž. P. Batista pievienojās Latvijas klubam Rīgas "Barons/LMT", kura sastāvā kļuva par 2008. gada Latvijas Basketbola līgas čempionu un uzvarēja FIBA Eiropas izaicinājuma kausā.

Pēc šīs sezonas pārcēlās uz Francijas Basketbola līgas klubu Lemānas "Sarthe" un daudzas sezonas aizvadīja Francijas līgas klubos. Pēc tam atgriezies Brazīlijā, kur turpina spēlēt profesionālā līmenī.

### Brazīlijas izlase
Brazīlijas izlases sastāvā Ž. P. Batista izcīnīja uzvaru 2009. gada Amerikas čempionātā un 10. vietu 2010. gada Pasaules čempionātā. Tāpat uzvarējis arī Panamerikas spēlēs un Dienvidamerikas čempionātā. Brazīlijas izlases sastāvā, kas spēlēja 2012. gada olimpiskajās spēlēs Londonā, Ž. P. Batista netika iekļauts, garo spēlētāju pozīcijās viņu izkonkurēja NBA spēlētāji Nene, Andersons Varežau un Tjagu Spliters.

## Atsauces

## Ārējās saites
* ESPN profils
Lietuvas Basketbola līga

thumb|Līgas birojs Viļņā

**Lietuvas Basketbola Līga (LKL)** () ir augstākā Lietuvas vīriešu basketbola līga, kurā spēlē 10 komandas. Līga dibināta 1993. gadā.

## Pašreizējās komandas

* BC Aisčiai/Atletas (Kauņa)
* BC Alytus (Alīta)
* BC Lietuvos Rytas (Viļņa)
* BC Bounty (Viļņa)
* BC Šiauliai (Šauļi)
* BC Žalgiris (Kauņa)
* KK Neptūnas (Klaipēda)
* KK Nevėžis (Ķēdaiņi)
* KK Techasas (Panevēža)
* KK Sūduva (Marijampolė)

## Uzvarētāji
* 2021: BC Žalgiris
* 2011: BC Žalgiris
* 2010: BC Lietuvos Rytas
* 2009: BC Lietuvos Rytas
* 2008: BC Žalgiris
* 2007: BC Žalgiris
* 2006: BC Lietuvos Rytas
* 2005: BC Žalgiris
* 2004: BC Žalgiris
* 2003: BC Žalgiris
* 2002: BC Lietuvos Rytas
* 2001: BC Žalgiris
* 2000: BC Lietuvos Rytas
* 1999: BC Žalgiris
* 1998: BC Žalgiris
* 1997: BC Žalgiris
* 1996: BC Žalgiris
* 1995: BC Žalgiris
* 1994: BC Žalgiris

## Atsauces
Silinīku pilskalns

**Silinīku** jeb **Silenieku pilskalns** atrodas Ludzas novada Mērdzenes pagastā apmēram puskilometru uz ziemeļaustrumiem no Silinīku ciema.

Silinīku pilskalns ir 60 m garš, 40 m plats un 14 m augsts. Uzbedums dienvidu pusē sasniedz 15—20 augstumu. Pilskalns apdzīvots līdz 12. gadsimtam. Otrā pasaules kara laikā pilskalns esot izmantots ierakumu veidošanai.

Pēc seniem nostāstiem kalnā glabājoties nauda, kas dažādā veidā rādoties cilvēkiem: gan kā divi puisēni, gan kā maza pelīte, gan kā sieviete baltā tērpā melna suņa apsardzībā.

## Foto galerija

Attēls:Siliniku pilskalns ortofoto.jpg|alt=|Silinīku pilskalna 3D modelis
Attēls:Siliniku pilskalns4.jpg|alt=|Silinīku pilskalna 3D modelis
Attēls:Siliniku pilskalns5.jpg|alt=|Silinīku pilskalna 3D modelis


## Ārējās saites
* www.latvijas-pilskalni.lv
Ķermenis

**Ķermenis** var būt:

* bioloģisks ķermenis
** cilvēka ķermenis
* fizikāls ķermenis
** debess ķermenis
* ģeometrisks ķermenis
Fizikāls ķermenis

**Fizikāls ķermenis** jeb vienkārši **ķermenis** ir termins fizikā. Tie ir visi objekti, kuri sastopami dabā, piemēram, galds, krēsls, cilvēks, ūdens piliens utt. Ikdienā šos ķermeņus mēdz saukt par *priekšmetiem* vai *lietām*. Ikviens ķermenis sastāv no atomiem un molekulām.

## Makroskopisks ķermenis
Makroskopisks ķermenis ir tāds ķermenis, kurš sastāv no liela skaita atomiem un molekulām. Makroskopisko ķermeņu izmēri daudzkārt pārsniedz atomu izmērus.

## Fizikālās parādības
Pārmaiņas vai pārvērtības, kuras notiek ar fizikāliem ķermeņiem dabā, sauc par **fizikālajām parādībām**.

Piecas lielas fizikālo parādību grupas:
* Mehāniskās parādības
* Gaismas parādības
* Skaņas parādības
* Siltuma parādības
* Elektriskās parādības

Daži fizikālu parādību piemēri:
* ledus kušana;
* ūdens vārīšanās;
* lietus pilienu krišana;
* spuldzes kvēldiega spīdēšana;
* zibens utt.

## Fizikālās īpašības
Ķermeņi sastāv no vielām, kurām ir atšķirīgas īpašības. Piemēram, nagla sastāv no dzelzs, bet elektriskās spuldzītes apvalks - no stikla. Gan dzelzs, gan stikls ir cietas vielas, taču tiem piemīt arī atšķirīgas īpašības - dzelzs ir izturīga, bet stikls ir trausls. Toties stikls ir caurspīdīgs, bet dzelzs - nav. Cietība, izturība un caurspīdīgums ir vielu **fizikālās īpašības**.

## Fizikālās un ķīmiskās pārvērtības
Ar ķermeņiem var notikt dažādas pārvērtības. Piemēram, akmeņi jūras piekrastē viļņu iedarbībā berzējas cits gar citu un pakāpeniski pārvēršas smiltīs. Pavasarī, kad kļūst siltāks, upēs un ezeros izkūst ledus. Tās ir **fizikālās pārvērtības**. Ķermeņi maina formu, izmērus vai vielas stāvokli, taču viela, no kuras tie sastāv, paliek tā pati.

Citādi ir ar **ķīmiskajām pārvērtībām**. Piemēram, papīrs sadegot kļūst par pelniem. Papīrs un pelni sastāv no dažādām vielām.

## Skatīt arī
* Materiāls punkts

## Ārējās saites
Latvīšu Stiglova

**Latvīšu Stiglova** (), saukta arī **Stiglova** () ir apdzīvota vieta Ludzas novada Mērdzenes pagastā.

1897. gadā katoļu ciemā bija 42 sētas.
## Iedzīvotāju skaita izmaiņas
Esošajās robežās, pēc CSP un OSP datiem.

## Skatīt arī
* Stiglovas katoļu baznīca
* Krīvu Stiglova
* Stiglova

## Atsauces
Mērdzene

**Mērdzene** (pareizāk **Mērdzine**, arī **Mērzdene**; agrāk *Мярзинка*) ir ciems Ludzas novadā, Mērdzenes pagasta centrs. Attālums no ciema līdz novada centram Ludzai ir 17 km, līdz Rēzeknei — 44 km, bet līdz Rīgai — 294 km.

1897. gadā ciemā bija 5 sētas.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Hack and slash

[thumb|250px|right|''[Dungeon Master*, viena no pirmajām reāllaika *hack and slash* datorspēlēm.]]

***Hack and slash*** ir [[datorspēle|datorspēļu]] žanrs vai plašākā nozīmē jebkura spēle, kuras pamatā ir daudz tuvcīņu un ieroču lietošanas. Jēdzienu sākumā lietoja tikai [[lomu spēle|lomu spēlēm]], taču to vēlāk sāka attiecināt arī uz [[datorspēle|datorspēlēm]]. Datorspēļu gadījumā spēlēšana arī parasti norit reālajā laikā, pretstatā tradicionālajām gājienu spēlēm.

Mūsdienu žanra piemēri ir *Devil May Cry* un *God of War'' spēles.

## Atsauces
Dveins Broilss

**Dveins Broilss** (; dzimis , ASV) ir amerikāņu basketbolists, spēlē uzbrucēja pozīcijā, pašlaik (2010) spēlē basketbola klubā Šarleruā "Spirou". 2007./2008. gada sezonu Broilss aizvadīja ASK Rīgas sastāvā.
Bārija oksīds

**Bārija oksīds** (BaO) ir balta cietviela, kas veidojas, degot bārijam vai termiski sadaloties bārija sāļiem. Tas ir bāziskais oksīds.

:2Ba + O2 → 2BaO

:BaCO3 → BaO + CO2

Reaģējot ar ūdeni, tas veido bārija hidroksīdu.

:BaO + H2O → Ba(OH)2

Bārija oksīdu lieto par stikla izejvielu, lai iegūtu stiklus ar lielu gaismas laušanas koeficientu. Bārija oksīdu lieto arī katodu pārklāšanai dažām elektronu lampām. Ar aluminotermijas metodi no BaO iegūst sevišķi tīru bāriju.

## Ārējās saites
Nelsons Pikē

**Nelsons Pikē Soutu Maiors** (; dzimis , Riodežaneiro, Brazīlijā) ir Brazīlijas sacīkšu pilots, pazīstams kā Formula 1 pilots. Viņš izcīnīja Formula 1 čempiona titulu trīs reizes.

Pikē piedzimstot bija Brazīlijas valdības darbinieka dēls, tādēļ viņam bija paredzēta spoža nākotne kā politiķim. Tiesa gan, viņš vēlējās kļūt par sacīkšu braucēju, tāpēc sākotnēji, lai būtu inkognito, izmantoja mātes uzvārdu (Pikē). Šo pseidonīmu sportists izmantoja visas karjeras gaitā. Formula 1 čempionātā viņš sākotnēji bija britu komandas Ensign pilots. Tajā pašā sezonā viņš brauca ar McLaren (ārpus īstās komandas; Pikē izmantoja tikai pašu modeli) un Brabham. Pēdējā komandā viņš izcīnīja vietu uz palikšanu — komandā viņš brauca no . līdz . gadam. Šajā laikā brazīlietis divas reizes izcīnīja pasaules čempiona titulu: . un . gadā. Pēc nepilniem astoņiem gadiem šajā komandā Pikē devās uz Williams un pavadīja tur divas sezonas, otrajā izcīnot savu trešo un pēdējo titulu. Savas karjeras norietu Nelsons pavadīja Lotus un Benetton.

Pikē dēls, Nelsons Anželu Pikē (zināms arī kā Nelsons jaunākais un Nelsinju), kopš . gada piedalās Formula 1 čempionātā.

## Ārējās saites

* Nelsona Pikē profils grandprix.com
Alans Džonss

**Alans Džonss** (, dzimis , Melburnā, Austrālijā) ir Austrālijas sacīkšu pilots, zināms kā Formula 1 ekspilots un . gada čempions. Viņš bija pirmais F1 pilots, kurš kļuva par pasaules čempionu Williams komandā.

Savā pirmajā sezonā Džonss brauca Hesketh un Hill komandās, taču abās viņš brauca tikai dažas sacīkstes. Pirmajā nopietnajā sezonā Alans bija Surtees komandas pilots. Pēc gada viņš brauca Shadow un pat spēja izcīnīt vienu uzvaru, tāpēc viņu nolīga Williams. . gadā, savā trešajā sezonā ar viņiem, austrālietis kļuva par pasaules čempionu. Aizvadot vēl vienu sezonu, pilots sacīkstes pameta, bet pēc viena gada malā viņš atgriezās ar Arrows. Aizvadījis tikai vienu sacīksti Džonss atkal beidza karjeru, taču to atsāka . gadā kā Lola komandas pilots. Pēc divām sezonām austrālietis pēdējoreiz beidza karjeru. Lai gan viņš bija gatavs piedalīties Grand Prix Masters (Formula 1 veterānu čempionātā), Džonss atsauca dalību sakarā ar kakla sāpēm.

## Ārējās saites
Roskilde

**Roskilde** ir pilsēta Dānijā, Roskildes komūnas administratīvais centrs. Tā atrodas Zēlandes salā. Roskilde ir reģiona ekonomiskais centrs, un tās dzelzceļa mezgls ir vienas no lielākajiem Dānijā. Roskildē kopš 1971. gada ik gadu notiek rokmūzikas festivāls.

Pilsēta ir dibināta vikingu laikā un ir viena no vecākajām pilsētām Ziemeļeiropā.
## Ievērojamas personības
Roskildē dzimuši vai dzīvojuši:
* Jans Magnusens (1973) ir dāņu sacīkšu braucējs, bijis Formula 1 pilots,
* Kevins Magnusens (1992) ir dāņu autosportists
## Ārējās saites
Heringlēse

**Heringlēse** () ir ciems Roskildes komūnā, Zēlandes salā, Dānijā. Tajā dzīvo apmēram 379 iedzīvotāju (pēc 2024. gada datiem) . Heringlēses skola ir slēgta.
## Atsauces
Džodijs Šekters

**Džodijs Deivids Šekters** (; dzimis , Īstlondonā, Dienvidāfrikā) ir bijušais Dienvidāfrikas sacīkšu pilots, zināms kā Formula 1 ekspilots. Viņš . gadā kļuva par F1 pasaules čempionu.

Šekters debitēja . gada pēdējā sacīkstē ar McLaren un kādu brīdi bija trešajā vietā, tomēr sacīkstes finišā viņš bija devītais. Tas joprojām bija atzīstams sniegums debitantam, tādēļ lielās komandas sāka viņu novērot. Pēc . gada, kad pilots aizvadīja vien dažas sacīkstes, Šekters guva iespēju braukt spēcīgajā Tyrrell komandā. Sezonas gaitā dienvidāfrikānis vairākas reizes uzvarēja un čempionāta kopvērtējumā zaudēja tikai Emersonam Fitipaldi un Klejam Regaconi. Tyrrell nolēma pagarināt līgumu un arī nākamajās divās sezonās Dienvidāfrikas pilots pārstāvēja šo komandu. Panākumi vairs nebija tik labi, tādēļ pilots devās uz Wolf komandu un jau savā pirmajā sacīkstē izcīnīja uzvaru. Ja ne daudzās izstāšanās sezonas gaitā, iespējams par čempionu nebūtu kļuvis Nikijs Lauda, bet gan Šekters. Pēc salīdzinoši neveiksmīgas nākamās sezonas dienvidāfrikānis kļuva par Ferrari pilotu. Par nieka četriem punktiem apsteidzot Vilnēvu, Džodijs izcīnīja savu pirmo un vienīgo pasaules čempiona titulu Formulā 1. Nākamajā sezonā viņš izcīnīja tikai divus punktus un beidza savu sacīkšu karjeru.

Pilota dēls, Tomass, savulaik testēja Jaguar formulas, taču pēc incidentiem ārpus trases tika atlaists.

## Ārējās saites
Bārija karbonāts

**Bārija karbonāts** (BaCO3) ir cieta, balta, kristāliska, ūdenī nešķīstoša viela.

## Atrašanās dabā
No bārija karbonāta sastāv samērā rets minerāls - viterīts. Bārija karbonāts lēnām reaģē ar sulfātus saturošiem ūdeņiem, veidojot bārija sulfātu, tāpēc dabā sastopamais bārija karbonāts no ārpuses mēdz būt pārklāts ar bārija sulfātu.

## Īpašības
Bārija karbonāts reaģē ar daudzām skābēm, veidojot šķīstošos sāļus (piem. sālsskābi un slāpekļskābi, attiecīgi veidojot bārija hlorīdu un bārija nitrātu). Reakcija ar sērskābi notiek lēni, jo bārija sulfāts ir mazšķīstošs. Bārija karbonātu apdedzinot pie 1300&nbsp;°C atmosfēras spiedienā, iegūst bārija oksīdu.

## Izmantošana
Bārija karbonāts ir galvenā visu pārējo bārija savienojumu izejviela.
Bārija sulfāts

**Bārija sulfāts** (BaSO4) ir balta, kristāliska viela, kas praktiski nešķīst ūdenī. Tas ir sastopams dabā, barīta jeb smagā špata veidā, taču to iegūst arī mākslīgi, no šķīstošākiem bārija sāļiem un šķīstošiem sulfātiem.

Bārija sulfātu lieto par rentgenkontrastvielu, parasti gremošanas trakta diagnostikai. Tā kā bārija sulfāts ir ķīmiski stabils un nešķīstošs, tas nav toksisks, atšķirībā no citiem bārija sāļiem. Bārija sulfātu lieto arī par balto pigmentu un plastmasu pildvielu.

Bārija sulfātu dažreiz lieto pirotehnikā, kā augsttemperatūras oksidētāju (tas pietiekoši augstās temperatūrās sadalās), tomēr šādiem mērķiem vairāk lieto bārija nitrātu, jo tas reaģē jau zemākās temperatūrās. Bārija sulfātu var reducēt ar ogli par bārija sulfīdu.

## Ārējās saites
Markuss Vinkelhoks

**Markuss Vinkelhoks** (; dzimis , Štutgartē, Vācijā) ir DTM pilots. Viņš ir Manfrēda Vinkelhoka dēls un Joahima Vinkelhoka brāļadēls. 

2000. gadā Markuss bija Vācijas Formula 3 sacīkšu viens no labākajiem pilotiem, bet 2004. gadā piedalījās DTM sacīkstēs. 2005. gadā Vinkelhoks bija *[[World Series by Renault]]* braucējs, bet pēc gada kļuva par *[[MF1 Racing|Midland F1]]* projekta testpilotu. 2007. gadā tās pēctece — *[[Spyker F1]]* pagarināja līgumu ar vācieti un pēc Kristiana Albērsa atlaišanas Vinkelhoks kļuva par komandas otro pilotu. Viņš izpelnījās ievērību jau savā pirmajās sacīkstēs, kad, pateicoties labai riepu izvēlei, sacīkstes sākumā pat spēja izvirzīties vadībā. Sacīkstes vidū viņš izstājās. Tā izrādījās viņa pagaidām pēdējās sacīkstes, jo jau no nākamās sacīkstes šo vietu ieņēma Sakons Jamamoto. 26. jūlijā tika paziņots par viņa pāreju uz DTM.

## Ārējās saites
Vilnis Detlovs

**Vilnis Detlovs** (dzimis , miris ) bija latviešu matemātiķis, ilggadīgs pasniedzējs Latvijas Universitātē, viens no pirmajiem latviešu programmētājiem. Pasaules atzinību guvis kā rekursīvo funkciju un Markova normālo algoritmu ekvivalences pierādījuma autors. Veica latviešu tautasdziesmu melodiju kodēšanu un analīzi.

Pasniedzēja darba gadu laikā lasījis kursus augstākajā algebrā, lineārajā algebrā, matemātikas vēsturē, analītiskajā ģeometrijā, grafu teorijā, kopu teorijā un matemātiskajā loģikā, skaitļu teorijā, skaitļu grupās, transformāciju grupās.

2002. gadā saņēmis Latvijas Zinātņu akadēmijas Eižena Āriņa balvu.

## Privātā dzīve
Bija precējies ar pedagoģi Ellu Detlovu (dzimusi Šube).

## Atsauces

## Publicētā mācību literatūra

* Elementārā matemātiskā loģika, LVU, Rīga, 1964
* Matemātiskās loģikas un kopu teorijas elementi, LVU, 1967
* Matemātiskā loģika, Zvaigzne, Rīga, 1974

## Ārējās saites
* Docenta Detlova piemiņas lapa
* Vilnis Detlovs - Confessiones. Atziņas par dzīvi un lietām.
Dreamfall: The Longest Journey

***Dreamfall: The Longest Journey*** ir 2006. gada aprīlī izdota piedzīvojumu datorspēle *[[Windows]]* un *[[Xbox]]* platformām. Spēles darbība notiek *[[The Longest Journey]]* pasaulē desmit gadus pēc pirmās spēles beigām. 2007. gada martā spēles izstrādātāji no *[[Funcom]]* paziņoja, ka spēlei būs turpinājums no īsām sērijām, kas nosaukts par *[[Dreamfall Chapters]]*. Ir arī plāni radīt spēli daudzspēlētāju tiešsaistes lomu spēles žanrā, izmantojot spēles pasauli.

## Sižets

Pirmajā *The Longest Journey* spēlētāji uzzināja, ka Zeme pastāv divās paralēlās pasaulēs, un tās nekad neredz viena otru. Pirmā pasaule ir nosaukta par Stārku (*Stark*). Tā ir līdzīga mūsdienīgai civilizācijai, kur valda zinātne un tehnoloģijas. Otrā ir Arkādija (*Arcadia*) — vieta, kur pastāv burvestības un citi fantāzijas žanra elementi.
Ešveilere

**Ešveilere** (, ) ir pilsēta Vācijas galējos rietumos, Ziemeļreinas-Vestfālenes zemē, netālu no Beļģijas un Nīderlandes robežas.

## Atsauces

## Ārējās saites

* Ešveileres mājaslapa
Eņģeļu impērija

**"Eņģeļu impērija"** () ir 2000. gadā iznākusi otrā daļa franču rakstnieka Bernāra Verbēra fantastikas romānu triloģijai "Tanatonauti". 2010. gadā grāmata izdota arī latviski.

## Sižets
Triloģijas galvenais varonis Mišels Pensons nomirst un nonāk pēcnāves valstībā. Tajā ikviens cilvēks stājas tiesas priekšā, kurā tiek novērtēts viņa mūža devums un atkarībā no iegūtā punktu skaita viņš vai nu tiek paaugstināts par eņģeli vai tiek sūtīts uz Zemi jaunā reinkarnācijā. Pateicoties sava advokāta Emila Zolā pārliecinošajai runai, Mišels Pensons tiek novērtēts ar eņģelim nepieciešamo punktu skaitu un var kļūt par trīs cilvēku sargeņģeli. Viņa uzdevums kā eņģelim ir panākt, lai vismaz viens viņa protežē arī sasniegtu nepieciešamos sešsimt punktus.
Bernārs Verbērs

200px|right|thumb|Bernards Verbērs
**Bernārs Verbērs** (*Bernard Werber*, dzimis ) ir franču zinātniskās fantastikas rakstnieks.

## Biogrāfija
Verbērs dzimis 1961. gada septembrī Tulūzā. Viņa māte bija izraēliete, bet tēvs - Francijas ebrejs. Fantastikas stāstus Verbērs sāka rakstīt 14 gadu vecumā. 1982. gadā viņš sāka žurnālistikas studijas Parīzē, kur iepazina zinātniskās fantastikas rakstnieka Filipa Dika darbus. 1983. gadā saņēma *News* fonda prēmiju kā labākais jaunais reportieris par materiālu par Ziloņkaula krastā mītošu skudru veidu. No 1983. līdz 1990. gadam viņš strādāja kā žurnālists zinātniskajā žurnālā *Nouvel Observateur*, turpinot brīvajā laikā rakstīt fantastiku.

1991. gadā viņš izdeva romānu Skudras, fantastikas stāstu, kurā skudras ir varoņi un cilvēki - ļaunie antivaroņi. Šo romānu Verbērs sāka rakstīt 16 gadu vecumā. *Skudras* padarīja Verbēru par vienu no Francijas populārākajiem zinātniskās fantastikas autoriem. Šim romānam viņš radīja arī divus turpinājumus - Skudru diena (1992) un Skudru revolūcija (1995). Tiesa, romāns populārs kļuva tikai lasītāju vidū, kamēr kritika jauno franču rakstnieku pilnībā ignorēja. Triloģijas otrais romāns *Skudru diena* saņēma žurnāla *Elle* lasītāju balvu un tika iztulkota 33 pasaules valodās.

Paralēli *Skudru* triloģijai 1994. gadā Verbērs izdeva romānu Tanatonauti, kurā pievērsās pēcnāves dzīves tematikai. Vēlāk *Tanatonauti* arī kļuva par triloģiju, bet triloģijas trešā daļa - Mēs - Dievi - arī izvērtās par trīsdaļīgu romānu.

Līdzās rakstnieka darbībai Verbērs izveidoja cilvēces iespējamo attīstības scenāriju analīzes asociāciju. Asociācija savāca lielu datu daudzumu un reizi divos mēnešos notur konferences Parīzes lielākajās grāmatnīcās.

Verbēra plānos ietilpst viņa romānu ekranizācija.

## Grāmatas
### ''Skudru'' triloģija

* Skudras, 1991
* Skudru diena, 1992
* Skudru revolūcija, 1996

### ''Tanatonautu'' triloģija
* Tanatonauti, 1994
* Eņģeļu impērija, 2000
* *Mēs - Dievi* triloģija
** Mēs - Dievi, 2004
** Dievu elpa, 2005
** Dievu noslēpums, gaidāma 2007.

### ''Mūsu tēvu tēvi'' triloģija
* Mūsu tēvu tēvi, 1998
* Augstākais noslēpums, 2001
* Ciklopa smiekli, 2010

### Eksperimentālās grāmatas
* Relatīvo un absolūto zināšanu enciklopēdija, 1993
* Ceļojumu grāmata, 1997
* Skudru grāmatas noslēpums, 2002
* Cilvēki - mūsu draugi, 2003

### Stāstu krājumi
* Iespēju koks

## Atsauces
Help!

**Help!** var būt:
* Help! (albums) — grupas *The Beatles* albums
* Help! (dziesma) — grupas *The Beatles* dziesma
* Help! (filma) — grupas *The Beatles* filma

## Skatīt arī
* Help
With The Beatles

**With The Beatles** ir otrais grupas *[[The Beatles]]* albums. Tas tika izdots četrus mēnešus pēc "Please Please Me", grupas pirmā albuma, kā arī vienā dienā ar Džona Kenedija nāvi.

Pusapgaismotās sejas uz albuma vāka ir viens no grupas simboliem.

## Dziesmu saraksts
Visas dziesmas sarakstīja Lenons/Makartnijs, izņemot, kur pieminēts.

### Pirmā puse
# "It Won't Be Long" - 2:13
# "All I've Got to Do" - 2:04
# "All My Loving" - 2:09
# "Don't Bother Me" - 2:29 (Herisons)
# "Little Child" - 1:48
# "Till There Was You" - 2:16 (Vilsons)
# "Please Mister Postman" - 2:36 (Dobinsa, Gerets, Gormans, Holands, Beitmens)

### Otrā puse
# "Roll Over Beethoven" - 2:47 (Berijs)
# "Hold Me Tight" - 2:32
# "You Really Got a Hold on Me" - 3:02 (Robinsons)
# "I Wanna Be Your Man" - 1:59
# "Devil in Her Heart" - 2:27 (Drapkins)
# "Not a Second Time" - 2:08
# "Money (That's What I Want)" - 2:47 (Bredforda, Gordijs)
Bārija hlorīds

**Bārija hlorīds** (BaCl2) ir balta, higroskopiska, kristāliska viela, kas šķīst ūdenī. Tas ir viens no nozīmīgākajiem šķīstošajiem bārija savienojumiem.

## Iegūšana
Bārija hlorīdu var iegūt, bārija hidroksīdam vai karbonātam reaģējot ar sālsskābi. Rūpnieciski bārija hlorīdu iegūst divu stadiju procesā no bārija sulfāta:

:BaSO4 + 4 C → BaS + 4 CO

Pirmajai stadijai nepieciešamas augstas temperatūras:

:BaS + CaCl2 → BaCl2 + CaS

Otrajā stadijā izejvielas sakausē. Bārija hlorīdu no reakcijas maisījuma atdala, izskalojot ar ūdeni.

## Īpašības

Ūdens šķīdumos bārija hlorīds ir stiprs elektrolīts un tā šķīdumiem pH ir 7. Bārija hlorīds reaģē ar sulfātjoniem, veidojot bārija sulfātu:

:BaCl2 + SO42− → BaSO4 + 2 Cl−

Bārija sulfāts ir mazšķīstošs, tāpēc izgulsnējas. Analoga reakcija notiek arī ar oksalātjoniem, jo bārija oksalāts arī ir mazšķīstošs.

## Izmantošana
Bārija hlorīdu retumis lieto pirotehnikā, jo tas nokrāso liesmu zaļā krāsā. Tomēr parasti izmanto tādus pirotehniskos sastāvus, kuros bārija hlorīds veidojas degšanas gaitā no skābekli saturošiem bārija savienojumiem (nitrāta vai hlorāta) un hloru saturošām organiskām vielām (piemēram, heksahlorbenzola vai polivinilhlorīda). Radies bārija hlorīds augstā temperatūrā disociē līdz bārija monohlorīdam BaCl, kas dod sevišķi spilgtu zaļu liesmu. Bārija hlorīdu lieto arī par citu bārija sāļu izejvielu. Bārija hlorīda reakciju ar sulfātjoniem lieto analītiskajā ķīmijā sulfātu noteikšanai (gan kvalitatīvai, gan kvantitatīvai). Šo reakciju dažreiz lieto arī, lai attīrītu šķīdumus no sulfātiem (sārmu ražošanai). Bārija hlorīda pielietojumus ierobežo tā indīgums.

## Atsauces
Džeimss Hants

**Džeimss Simons Voliss Hants** (;  — ) bija angļu autosportists, Formula 1 čempions un pilots. Pēc savas sacīkšu karjeras beigām Hants bija sporta komentētājs un biznesmenis.

Braukšanas karjeras pirmssākumos Džeimss brauca ar savu ātro, bet pussagruvušo Mini markas auto. Drīz vien viņš tika uz Formula Ford un Formula 3. Viņš kļuva pazīstams par savu agresīvo braukšanas stilu. Džeimss devās uz March komandu, taču tā drīz sabruka un tā nu viņš tika Hesketh Racing. Komanda viņu sākotnēji ieveda Formula 2 sacensībās, taču tur pilots neko labu nesasniedza. Tomēr komandas īpašnieks nolēma, ka jādodas uz F1, jo tur nav īpaši daudz jāpiemaksā salīdzinājumā ar F2 un tās ir augstākas klases sacīkstes. Tika nopirkta March 731 šasija un komanda bija gatava tās pirmajam startam "autosporta karalienē". Komandu gan neņēma par nopietnu, jo konkurenti uzskatīja, ka bariņš trakotāju izstrebj F1 dzīvesveidu. Formula izrādījās ārkārtīgi ātra un dažreiz Hantam izdevās uzrādīt fantastiskus rezultātus, ieskaitot otro vietu ASV.

Pirmā uzvara Hantam (un komandai) nāca 1975. gada Nīderlandes GP. Sezonas beigu kopvērtējumā Hants bija ceturtais, taču viņš devās prom no komandas, jo tai bija minimāli līdzekļi. Džeimss kļuva par McLaren pilotu pēc tam, kad Emersons Fitipaldi gāja uz sava brāļa komandu. Viņa pirmā sezona šajā komandā bija viņam visu laiku veiksmīgākā - izcīnot sešas uzvaras sacīkstēs, brits kļuva par pasaules čempionu. Pēc šī notikuma, 1977. gadā viņš izcīnīja trīs uzvaras, taču nākamajās divās sezonās uzrādīja salīdzinoši zemus rezultātus. Savu pēdējo (1979. gada) sezonu brits aizvadīja Wolf komandā. Viņš vēlāk piebiedrojās Marijam Vokeram kā F1 komentētājs Lielbritānijā. 1993. gadā Hants nomira no sirdstriekas, 45 gadu vecumā, dažas stundas pēc tam, kad viņš bildināja Helēnu, savu ilggadējo draudzeni.

## Ārējās saites
Latvijas augstskolas un koledžas

**Latvijas augstskolas** ir augstākās mācību iestādes, kas darbojas Latvijas teritorijā. Pašlaik Latvijā ir 32 akreditētas Latvijas augstskolas un koledžas, kā arī divas Laterāna Pontifikālās universitātes filiāles.

No tām sešas ir klasiskā universitātes tipa augstskolas, bet divas ir valsts augstskolas.

## Vēsture
Latvijas augstskolu sākotne ir saistīta ar Kurzemes un Zemgales hercoga Pētera 1775. gadā dibināto Jelgavas Pētera akadēmiju jeb *[[Jelgavas akadēmiskā ģimnāzija|Academia Petrina]]* (1775—1806). Vēl senāka akadēmiskās izglītības iestāde bija Gustava akadēmija Tērbatā un Pērnavā (1632—1710), kas pildīja Zviedru Vidzemes augstskolas funkcijas. Līdztekus pastāvēja Rīgas akadēmiskā ģimnāzija (1631—1710).

Vidzemes guberņas augstskola bija Tērbatas Universitāte, bet 1862. gadā Baltijas provinču bruņniecība dibināja privāto augstskolu Rīgas Politehnikumu, ko 1896. gadā pārveidoja par valsts uzturētu Rīgas Politehnisko institūtu.

1918. gada rudenī Apvienotās Baltijas hercogistes īslaicīgajā pastāvēšanas laikā nodibināja Baltijas Tehnisko augstskolu, bet 1919. gada 8. februārī Latvijas SPR valdība to likvidēja un izdeva dekrētu par Latvijas Augstskolas dibināšanu ar izglītību latviešu valodā. Reālā Latvijas Augstskolas atklāšana notika tikai 1919. gada 28. septembrī pēc tam, kad kontroli pār Rīgu atguva Kārļa Ulmaņa valdība. Augstskolas Satversme ar Latvijas Republikas Saeimas likumu apstiprināta 1923. gada 28. martā, piešķirot tai Latvijas Universitātes () nosaukumu.

1938. gadā no Latvijas Universitātes tika nodalīta Lauksaimniecības un Mežsaimniecības fakultāte, pārceļot tās uz Jelgavu un izveidojot Jelgavas Lauksaimniecības akadēmiju (tagad Latvijas Biozinātņu un tehnoloģiju universitāte).

## Latvijas augstskolas
Saskaņā ar Latvijas Augstskolu likumu Ministru kabinets 2021. gada 17. septembrī sadalīja valsts dibinātās augstskolas trīs pamatveidos:
### Zinātnes universitātes

### Lietišķo zinātņu universitātes

### Mākslu un kultūras universitātes (akadēmijas)

### Lietišķo zinātņu augstskolas

### Juridisko personu dibinātās neuniversitātes tipa augstskolas (akadēmijas un institūti)

## Latvijas koledžas

### Valsts dibinātas koledžas

### Juridisko personu dibinātās koledžas

## Skatīt arī
* Latvijas augstskolu reitingi

## Atsauces
Slāvu valodas

**Slāvu valodas** pieder pie indoeiropiešu valodu saimes un saskaņā ar Baltu-slāvu pirmvalodas hipotēzi ir cēlušās no pirmvalodas, no kuras veidojušās arī baltu valodas. Tās iedalās rietumslāvu, austrumslāvu un dienvidslāvu valodās.

Slāvu valodas ir izplatītas Centrāl- un Austrumeiropā, kā arī Ziemeļāzijā (Krievijas Āzijas daļa). Kopējais pratēju skaits — vairāk par 400 miljoniem. Šī ir lielākā etnolingvistiskā grupa Eiropā.

Mūsdienu slāvu valodās rakstīšanai izmanto kirilicu un latīņu rakstu. Glagolica tiek izmantota katoļu dievkalpojumos Melnkalnē un vairākos piekrastes apgabalos Horvātijā. Bosnijā kādu laiku paralēli kirilicai un latīņu alfabētam lietoja arī arābu alfabētu. 

## Vēsture
thumb|Baltu-slāvu valodu filoģenētiskais koks. Laika skala rāda dažādu valodu zaru atdalīšanās laiku
Slāvu valodas ir vistuvākās baltu valodām. Nav noskaidrots, kurā teritorijā notika slāvu valodu kontinuuma norobežošanās no indoeiropiešu/baltu-slāvu valodas. No viena no indoeiropiešu dialektiem (protoslāvu valodas) izveidojās slāvu pirmvaloda, kas ir visu mūsdienu slāvu valodu priekštece. Slāvu pirmvalodas pārejas process uz patstāvīgām valodām visaktīvāk norisinājās mūsu ēras 1. gadu tūkstoša 2. pusē, agrīno slāvu valstu veidošanās laikā Dienvidaustrumeiropas un Austrumeiropas teritorijā. Šajā periodā slāvu apmetņu teritorija ievērojami palielinājās. Tika attīstītas dažādu ģeogrāfisko zonu teritorijas ar atšķirīgiem dabas un klimatiskajiem apstākļiem, slāvi stājās attiecībās ar šo teritoriju pamatiedzīvotājiem, kas atradās dažādās kultūras attīstības stadijās, kas arī atspoguļojās slāvu valodu vēsturē.  

Feodālisma laikmetā slāvu literārajās valodās parasti nebija stingru normu. Dažkārt literāro valodu funkcijas pildīja valodas, kas nebija vietējās sarunvalodas (baznīcas slāvu valoda Krievijā, latīņu valoda Bohēmijā un Polijā). Bohēmijā 18. gadsimtā čehu literārā valoda, kas 14. un 16. gadsimtā bija sasniegusi lielu izaugsmi, bija gandrīz izzudusi. Pilsētās dominēja vācu valoda.   

Papildus "lielajām" slāvu valodām pastāv arī vairākas mazās slāvu literārās valodas (mikrovalodas), kas parasti darbojas līdzās nacionālajām literārajām valodām un kalpo vai nu salīdzinoši nelielām etniskām grupām, vai pat atsevišķiem literāriem žanriem.    

## Ietekme
Mūsdienās gandrīz visās modernas valodās ir daudz slāvu izcelsmes vārdu. Tie galvenokārt ir bohemismi (robots un pistole), polonismi (vampīrs) unrusismi. Dažiem slāvismiem, kas izplatīti neslāvu valodās, nav viennozīmīgas etimoloģijas. 

## Ārējās saites
* Language Family Trees: Indo-European, Slavic
Doriskā skaņkārta

**Doriskā skaņkārta** saskaņā ar viduslaiku un mūsdienu mūziku ir diatoniska skaņkārta, kas atbilst baltajiem klaviertaustiņiem no re līdz re. Tā ir minora skaņkārta, kura no klasiskās minora skaņkārtas atšķiras ar to, ka sestā pakāpe tiek paaugstināta par pustoni uz augšu (re doriešu skaņkārtā si bemols tiek paaugstināts līdz si). Rezultātā sanāk sekojošā formula:
:Tonis - Pustonis - Tonis - Tonis - Tonis - Pustonis - Tonis

## Pazīstamas dziesmas doriskajā skaņkārtā
* Maikls Džeksons: "Billie Jean"
* Metallica: "One"
* Pink Floyd: "Another Brick in the Wall"
* Steppenwolf: "Born to Be Wild"
* The Beatles: "Eleanor Rigby"
* The Doors: "Light My Fire"
Datu posma slānis

**Datu posma** jeb **kanāla slānis** () ir 2. slānis 7 slāņu OSI un 5 slāņu TCP/IP modeļos. Tas apkalpo tīkla slāni un izmanto fizikālā slāņa funkcijas. Grāmatās, kas izdotas līdz apmēram 1992. gadam, lietoja kanāla slāņa jēdzienu.

Šis slānis pārsūta datus starp tīkla ierīcēm (*nodes*) lokālā tīkla segmentos vai starp divām ierīcēm globālajos tīklos. Kanāla slānis nodrošina iespēju pārsūtīt datus un identificēt pārsūtīšanas kļūdas. Pazīstamākie kanāla slāņa protokoli ir ethernet, kuru lieto lokālajos tīklos (*broadcast* tīklos) un PPP, kuru lieto *point-to-point* savienojumiem, kādi dominē globālajos tīklos.

Datu posma slānis parasti sadala ienākošos datus kadros, ja nepieciešams nodrošina adresāciju, un kadrus nodod fizikālajam slānim nosūtīšanai. Tādā pašā veidā, no ienākošo datu plūsmas tiek izdalīti kadri, pārbaudīta kontrolsumma un dati nodoti tālāk tīkla slānim.

## Apakšslāņi
### LLC (''logical link control'') apakšslānis
Šis nodrošina vairāku atšķirīgu tīkla slāņa protokolu multipleksēšanu vienā kanāla slāņa protokolā.

### MAC (''media access control'') apakšslānis
Šis nodrošina adresāciju (*broadcast* tīkliem) un kadru sākumu un beigu identifikāciju. Šeit definē kanāla slāņa adreses (MAC adreses, HW adreses).

Datu posma slāņa protokoliem parasti piekļūst kā pie tīkla kartes dziņiem. PPP parasti ir ierīkots atsevišķi. Ethernet un 802.11 tīklakartes parasti lieto standartizētus dziņus, piem NDIS vai ODI.

## Protokolu piemēri
* ARCnet
* ATM
* *[[CAN (kopne)|CAN]]*
* Cisco Discovery Protocol(CDP) 
* Econet 
* *[[Ethernet]]*
* Ethernet Automatic Protection Switching (EAPS)
* Fiber Distributed Data Interface (FDDI)
* Frame Relay
* High-Level Data Link Control (HDLC)
* IEEE 802.2 (provides LLC functions to IEEE 802 MAC layers)
* IEEE 802.11 wireless LAN
* Link Access Procedures, D channel (LAPD)
* LocalTalk 
* Multiprotocol Label Switching (MPLS)
* Point-to-Point Protocol (PPP)
* Serial Line Internet Protocol (SLIP)
* Shortest Path Bridging (SPB) - (IEEE 802.1aq)
* Spanning tree protocol
* StarLan
* Token ring

## Atsauces
Kadrs (informācijas tehnoloģijas)

**Kadrs** (*frame*) ir datu posma slāņa protokola datu bloks. Kadri sastāv no iesākuma  (*header*), vērtuma  (*payload*)(Tie ir pārsūtāmie dati - šajā gadījumā augšējā slāņa protokola datu bloks) un noslēguma  (*trailer*) (kas satur kontrolsummu). Kadrus lieto lai varētu noteikt, kur sākas pārraide, un kur beidzas. Noslēguma dažiem standartiem var arī nebūt.

Saskaņā ar  definīciju, kadrs sastāv no kanāla slāņa protokola iesākuma (*header*), kam seko pakete.

Kadriem, atšķirībā no tīkla slāņu protokolu paketēm, var būt definēts minimālais garums. To lieto (ethernet gadījumā) lai noteiktu vai nav notikusi sadursme (*collision*). Vēl, kadrus lieto arī lai vienā kanāla slāņa (datu posma slāņa) savienojumā iemultipleksētu vairākus tīkla slāņa protokolus. (Piem. vienā ethernet tīklā var vienlaikus, viens otram netraucējot darboties TCP/IP un IPX protokoli).

Telekomunikācijās lietotajiem TDM standartiem kadrs ir konstanta garuma laika intervāls, kuru sadala noteiktā skaitā fiksēta izmēra taimslotos (piem., E1 standarta kadrs ir 125 mikrosekundes garš un sastāv no 32 gab. 8 bitus gariem taimslotiem). Parasti viens taimslots atbilst vienam datu kanālam. (E1 gadījumā 8 biti 8000 reizes sekundē = 64KB/s).

## Atsauces
Kālija karbonāts

**Kālija karbonāts** (K2CO3) ir balta, kristāliska viela, kas šķīst ūdenī un veido bāzisku šķīdumu. Tas ir kālija ogļskābes sāls. Tehnisko kālija karbonātu sauc par **potašu** ( - pods, *aschen* - pelni), no tā cēlies kālija nosaukums angļu valodā - *potassium*.

## Iegūšana
Kālija karbonāts ir sastopams lapu koku pelnos, no kurienes to agrāk arī ieguva. Sintētiski kālija karbonātu var iegūt kālija hidroksīda reakcijā ar ogļskābo gāzi.

: 2KOH + CO2 → K2CO3 + H2O

Kālija karbonāts veidojas arī, ogļskābei reaģējot ar vēl vājāku skābju (ciānūdeņražskābe, silīcijskābe) kālija sāļiem.

## Īpašības
Kālija karbonāts šķīstot ūdenī daļēji hidrolizējas, veidojot kālija hidrogēnkarbonātu (KHCO3) un kālija hidroksīdu, tāpēc šķīdums ir bāzisks.

:K2CO3 + H2O → KHCO3 + KOH

## Izmantošana
Kālija karbonātu lieto ziepju un stikla ražošanā. Kālija karbonātu lieto arī par citu kālija savienojumu izejvielu. Tas ir mazāk kodīgs kā kālija hidroksīds.
Kālija karbonātu lieto kā pārtikas piedevu **E501**.

## Potaša vārītavas Latvijā
Kurzemes un Zemgales hercogistes laikā 17. gadsimtā darbojās Jelgavas, Kuldīgas, Lutriņu, Saldus, Skrundas, Tērvetes, Valgundes, Biržu, Kursīšu, Jaunauces, Zvārdes un Baldones potaša vārītavas. 

Iegūto potašu izmantoja stikla, ziepju, salpetra un šaujampulvera ražošanai:
* stikla cepļi bija Jelgavas Grīvā, Baldonē, Biržos, Rendā (divi), Kuldīgā, Tomē, Grenčos, Slokā un Skrundā; 
* lielākā ziepju vārītava bija Klīvē, mazākas vārītavas — Mērsraga "Ziepjos", Annas muižas "Ziepniekos", Kuldīgā, Lutriņos un Skrundā;
* salpetri ražoja Mežotnes ("Salpetrās"), Tomes ("Sārmulos"), Pienavas ("Sārmās"), Svētes ("Zaļpēteros"), Jaunsvirlaukas ("Salputrās"), Lutriņu ("Sārmos"), Skrundas ("Sārmukalnos"), Slampes ("Sārmās"), Užavas (Sārnates muižā), Rucavas un Dignājas salpetra vārītavās;
* šaujampulveri ražoja Skrundas, Kandavas, Tomes, Baldones un Kuldīgas pulvera dzirnavās. No 1645. līdz 1658. gadam Kurzemes hercogistē ražoja ap 25 tonnu šaujampulvera gadā.

Zviedrijas kambarkungs Andreass fon Nordenflihts ap 1760. gadu rakstīja, ka hercogs Ernsts Johans Bīrons Dignājas muižā bija ierīkojis potaša dedzinātavu. Potašu ieguva no bērzu un alkšņu pelniem, tos aplejot ar ūdeni, filtrējot, tvaicējot un beigās karsējot īpašās krāsnīs. Tā rezultātā iznāca bezkrāsaina kristāliska viela, ko izmantoja ziepju un stikla ražošanai, kā arī ādu apstrādei. Pēc 1763. gada potaša fabriku ierīkoja pie Jēkabpils (*bei Jacobstadt*). Pelnus fabrikai piegādāja no hercoga Salas, Elkšņu, Dzērves, Susējas, Jaunsaukas, Vecsaukas, Vecsēlpils, Biržu un Dignājas muižām. 1772. un 1773. gadā uzņēmumu pārzināja rakstvedis I.F. Freijs, kurš saņēma algu no Jēkabpils akcīzes kantora. Ražotne tolaik sastāvēja no divām krāsnīm.

## Atsauces
Kālija permanganāts

**Kālija permanganāts** (KMnO4) ir permangānskābes kālija sāls. Tā ir violeti melna kristāliska viela, kas šķīst ūdenī, veidojot violetu šķīdumu. Kālija permanganāts ir samērā spēcīgs oksidētājs. Kālija permanganāts ir nozīmīgākais permanganāts. Sarunvalodā kālija permanganātu tā krāsas dēļ dēvē par **zilajiem graudiņiem **vai** lillā graudiņiem**. Nātrija permanganātam ir līdzīgas īpašības un to lielākoties ir iespējams lietot par kālija permanganāta aizstājēju, tomēr tas ir nestabilāks.

## Vēsture
Pirmo reizi kālija permanganātu ieguva 1659. gadā, sakausējot kālija karbonātu ar mangāna dioksīdu, izšķīdinot iegūto kālija manganātu ūdenī un ļaujot tam oksidēties ar gaisa skābekli par permanganātu.

## Iegūšana
Kālija permanganātu iegūst, sakausējot mangāna oksīdu (MnO2) ar kālija sārmu. Šajā procesā veidojas kālija manganāts, kuru tālāk bāziskā vidē elektrolītiski oksidē par kālija permanganātu. Permanganātus var iegūt arī, oksidējot Mn2+ jonus saturošus šķīdumus ar spēcīgiem oksidētājiem, piemēram, PbO<sub>2</sub>.

## Īpašības
thumb|left|120px|Kālija permanganāta atšķaidīts šķīdums
Kālija permanganāts, reaģējot ar sērskābi, veido permangānskābes anhidrīdu (Mn2O7), kas ir nestabila, eksplozīva viela. Kālija permanganāts, reaģējot ar sālsskābi, veido brīvu hloru. Mangānu saturošie reducēšanās produkti ir atkarīgi no vides pH. Skābā vidē permanganāts reducējas līdz Mn2+, neitrālā vidē mangāns reducējas līdz MnO2 un bāziskā vidē — līdz manganātam MnO42−.

## Izmantošana
Kāliju permanganātu dažreiz lieto par katalizatoru ūdeņraža peroksīda sadalīšanai raķešdzinējiem ar šķidro degvielu, kā arī pirotehniskos sastāvos par oksidētāju (maisījumos ar reducētāju). Kālija permanganāta reakciju ar glicerīnu var lietot aizdedzinošos sastāvos.

Kālija permanganāts ir spēcīgs oksidētājs un tas ir tā galvenais pielietojums. Kālija permanganāta vāju šķīdumu medicīnā lieto par dezinfekcijas līdzekli. Sadzīvē to plaši izmanto ūdens filtrēšanas sistēmu reģenerācijai.

Kālija permanganātu lieto par oksidētāju organiskajā ķīmijā, tas oksidē alkēnus par dioliem. Šo reakciju dažreiz lieto kvalitatīvai dubultsaišu noteikšanai (kvantitatīviem mērījumiem tas ir mazāk piemērots, jo reaģē ar daudziem piemaisījumiem). Kālija permanganāts oksidē metilgrupas aromātiskajos savienojumos. Piemēram, koncentrēts kālija permanganāta šķīdums oksidē toluolu par benzoskābi.

## Ārējās saites

* Kālija permanganāts| Medicīnas termins 
* Kālija permanganāta reakcija ar glicerīnu (video)
Kālija oksīds

**Nosaukums**
**Kālija oksīds**

Ķīmiskā formulaK2O

Molmasa94,196 g/mol

Blīvums2350 kg/m3

Šķīdība ūdenīreaģē veidojot KOH

Kušanas temperatūra 350&nbsp;°C (sadalās par K2O2 un K)

**Nosaukums**
**Kālija superoksīds**

Ķīmiskā formulaKO2

Molmasa71,10 g/mol

Blīvums2140 kg/m3

Kušanas temperatūra 425&nbsp;°C (sadalās)



**Kālija oksīds** ir cieta viela, kas reaģē ar ūdeni un gaisa mitrumu veidojot kālija hidroksīdu.

**Kālija oksīdu** (K2O) iegūst oksidējot nelielus daudzumus kālija ar maziem daudzumiem gaisa skābekļa, lai novērstu peroksīda veidošanos. Lietojot metālisku kāliju lai no vakuuma aizvāktu pēdējās skābekļa paliekas, galvenais blakusprodukts ir kālija oksīds. Kālija oksīdu lieto par neorganiskās sintēzes izejvielu.

**Kālija peroksīdu** (K2O2) iegūst dedzinot kāliju gaisā. Šajā reakcijā veidojas arī kālija oksīds un kālija superoksīds (KO2).

**Kālija superoksīdu** (KO2) iegūst dedzinot izkausētu kāliju tīrā skābeklī. Kālija superoksīdu lieto gaisa reģenerēšanai, jo tas absorbē oglekļa dioksīdu un ūdeni, un procesā izdala skābekli.
Žalgiris

**Žalgiris** var būt:

* Kauņas "Žalgiris" — Lietuvas basketbola klubs
* Kauņas "Žalgiris" — bijušais Lietuvas futbola klubs, saukts FBK Kaunas un 1999. g. saukts "Žalgiris".
* Kauņas "Kauno Žalgiris" — Lietuvas futbola klubs
* Viļņas "Žalgiris" — Lietuvas futbola klubs

## Skatīt arī
* Grunvaldes (Žalgiras) kauja
Jao Mins

**Jao Mins** (, ; dzimis  Šanhajā, Ķīnā) ir bijušais ķīniešu basketbolists, spēlējis centra pozīcijā, bijis Ķīnas basketbola izlases dalībnieks. 2002. gada NBA draftā viņu izraudzījās Hjūstonas "Rockets" ar kopējo pirmo numuru. Ar augumu 2,29 m J. Mins 2010.—2011. gada sezonas beigās bija garākais spēlētājs NBA. Pēdējās profesionāļa karjeras sezonās viņš traumu dēļ spēlēja maz un 2011. gada jūlija sākumā beidza karjeru.

## Biogrāfija
Dzimis Šanhajā. Abi vecāki arī bijuši basketbolisti (tēva augums — 2,02 m, mātes — 1,90 m). Jao Mins strauji izauga jau bērnībā — 10 gadu vecumā viņa augums bija 1,65 m. Pusaudžu gados viņš spēlēja Ķīnas basketbola asociācijas komandā Šanhajas "Sharks". 2002. gadā viņš pameta Ķīnu un pievienojās NBA klubam Hjūstonas "Rockets", kas viņu bija draftējuši ar kopējo pirmo numuru, kļūdams par trešo ķīniešu basketbolistu NBA vēsturē.

Jau pirmajā sezonā viņš tika iekļauts NBA Visu zvaigžņu spēles sastāvā un līdzjutēju atzinību izpelnījās arī nākamajās sezonās (izņemot 2009.—2010. gada sezonu, kad nespēlēja vispār), lai gan "Rockets" nebija pieskaitāma līgas vadošajām komandām, bet pats basketbolists bieži cinījās ar traumām. Viņš tika iekļauts arī 2011. gada Zvaigžņu spēles sākumsastāvā (astoto reizi), lai gan šai sezonā bija aizvadījis vien nedaudz spēļu un Visu zvaigžņu spēles nedēļas nogales pasākumos traumas dēļ nepiedalījās pat kā skatītājs, kas ir ierasti skatītāju iebalsotajiem, bet traumētajiem spēlētājiem.

Jao Mins ir Ķīnas basketbola izlases spēlētājs kopš 2000. gada Olimpiskajām spēlēm Sidnejā. 2004. gada Olimpiskajās spēlēs Atēnā viņš bija Ķīnas delegācijas karognesējs atklāšanas parādē. Viņš bija komandas līderis arī 2006. gada Pasaules čempionātā, tomēr nevienā no turnīriem Ķīnas izlase neguva panākumus.

Jao Mins ir precējies ar basketbolisti Je Li, kura tāpat ir spēlējusi Ķīnas izlasē. Viņš ir viens no Ķīnas pazīstamākajiem un bagātākajiem cilvēkiem. 2009. gada viņš nopirka basketbola komandu Šanhajas "Sharks".

Pēc neoficiālas informācijas par karjeras beigšanu traumu dēļ, 2011. gada 20. jūnijā J. Mins oficiāli preses konferencē paziņoja par karjeras beigām.

## Statistika NBA

### Regulārā sezona

### Izslēgšanas spēles

## Atsauces

## Bibliogrāfija
* Jao Mins un Riks Buhers. "Jao - dzīve divās pasaulēs" (*Yao: A Life in Two Worlds*).

## Ārējās saites

* Basketpedya profils
Sakramento

**Sakramento** () ir pilsēta ASV, Kalifornijas štata centrālajā daļā Centrālajā ielejā pie Sakramento upes. Štata galvaspilsēta un pēc 2007. gada datiem septītā lielākā štata pilsēta. Savukārt kopā ar priekšpilsētām Sakramento aglomerācijā dzīvo vairāk kā 2 miljoni cilvēku un tā ir ceturtā lielākā štatā (aiz Losandželosas, Sanfrancisko un Sandjego aglomerācijām).

Pilsētu 1839. gadā dibināja šveiciešu imigrants Džons Saters (*John Sutter*). Kalifornijas zelta drudža laikā pilsēta kļuva par štata galveno transporta mezglu — telegrāfa, Poniju ekspreša (*Pony Express*) un Pirmā transkontinentālā dzelzceļa (*First Transcontinental Railroad*) galapunktu.

Pilsētas pazīstamākā sporta komanda ir NBA basketbola komanda Sakramento "Kings".

## Cilvēki
Sakramento dzimuši:

* Merina Dangī (*Merrin Dungey*, 1971) — aktrise
* Sema Dumita (*Sam Doumit*, 1975) — aktrise
* Natālija Gulbis (*Natalie Gulbis*, 1983) — golfere
* Kolins Henkss (*Colin Hanks*, 1977) — aktieris
* Henrijs Hetavejs (*Henry Hathaway*, 1898—1985) — kinorežisors
* Entonijs Kenedijs (*Anthony Kennedy*, 1936) — jurists
* Rodnejs Kings (*Rodney King*, 1965—2012) — taksists
* Čino Moreno (*Chino Moreno*, 1973) — mūziķis
* Mollija Ringvalde (*Molly Ringwald*, 1968) — aktrise

## Atsauces

## Ārējās saites

* Oficiālā mājaslapa
Mikāls Rasmusens

**Mikāls Rasmusens** (, dzimis 1974. gada 1. jūnijā Telesē, Dānijā) ir bijušais profesionālais dāņu šosejas riteņbraucējs.

Rasmusens savu karjeru sāka kā kalnu riteņbraucējs un 1999. gadā pat kļuva par pasaules čempionu kalnu riteņbraukšanā, bet jau pēc 5 (2004.) gadiem viņš piedalījās savā pirmajā *[[Tour de France]]*, kur kalnu karaļa kopvērtējumā palika 3. vietā. Pēc tā viņš palūdza atļauju komandas vadībai trenēties vienatnē un gatavoties jau nākamajam Tour de France. Atļauja tika dota un 2005. gada Tour de France viņš uzvarēja kalnu karaļa vērtējumā, kā arī finišēja pirmais velobrauciena 9. posmā, kopvērtējumā ieņemot augsto 7. vietu. 2006. gada Tour de France viņš otro reizi savā karjerā uzvarēja kalnu karaļa titulu, kā arī bija ātrākais 16. posmā. Viņš piedalījās arī 2007. gada Tour de France, kur, uzvarējis 8. un 16. posmā bija līderis kopvērtējumā. Viņš arī ilgu laiku bija līderis kalnu karaļa kopvērtējumā. Viņš tika izslēgts no komandas sakarā ar iekšējās kārtības noteikumu pārkāpšanu. Dānijas riteņbraukšanas izlases sastāvā Rasmusens ir piedalījies arī 2000. un 2004. gada olimpiskajās spēlēs.

## Ārējās saites
* 
* 

* Dānijas Riteņbraukšanas savienības profils
* cyclingpost profils
*Rasmusena oficiālie ''Tour de France'' rezultāti
1993. gada Tour de France

**1993. gada Tour de France** bija jubilejas 80. Tour de France daudzdienu velobrauciens, kurš notika no 1993. gada 3. līdz 27. jūlijam. Dalībniekiem bijā jāveic 3714 km un to viņi paveica ar vidējo ātrumu - 38,709 km/h. Velobraucienā jau 3. reizi pēc kārtas uzvarēja spānis Migels Indureins.

## Rezultāti
[right|thumb|250px|Velobrauciena uzvarētājs [Migels Indureins.]]
### Kopvērtējums

### Punkti

### Kalnu karaļa tituls

### Labākais jaunais braucējs
Frīģiskā skaņkārta

**Frīģiskā skaņkārta** saskaņā ar viduslaiku un mūsdienu mūziku ir diatoniska skaņkārta, kas atbilst baltajiem klaviertaustiņiem no mi līdz mi. Tā ir minora skaņkārta, kura no klasiskās minora skaņkārtas atšķiras ar to, ka otrā pakāpe tiek pazemināta par pustoni uz leju (mi frīģiskajā skaņkārtā fa# tiek pazemināts līdz fa). Rezultātā sanāk sekojošā formula:
:Pustonis — Tonis — Tonis — Tonis — Pustonis — Tonis — Tonis
Džeimss Samners

**Džeimss Bečelers Samners** (*James Batcheller Sumner*; dzimis  Kantonā (*Canton*), Masačūsetsā, miris  Bufalo) bija ASV ķīmiķis. 1946. gadā ieguva Nobela prēmiju ķīmijā par enzīmu kristalizāciju.

Studējis Hārvarda Universitātē. Strādājis Kornela Universitātē.

## Ārējās saites
Jilinge

**Jilinge** () ir pilsēta Roskildes komūnā, Zēlandes salā, Dānijā. 2012. gadā Jilingē dzīvoja 10 158 iedzīvotāji un tās platība ir 211 km2. Pilsētā atrodas sena baznīca, kura ir celta ap 1100. gadu un ir viena no vecākajām baznīcām Dānijā.
Babska

**Babska** (*Babsk*) ir ciems Polijas centrālajā daļā, Lodzas vojevodistē. Atrodas pie upes. 2022. gadā tajā dzīvoja 528 iedzīvotāji.

1989. gadā šajā ciematā autoavārijā gāja bojā "Juventus" futbolists Gaetāno Širea.
## Atsauces

## Ārējās saites
* Babska (poliski)
* Babskas karte